is is is is is sv is is is is is is is es is is is is is is is is is is is is is is is is is is is is is is is is is is pt es ca ca es is is is is is is is is is is is is is is is is is sv is is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt pt vi is is is is es is is is en is is is is is is is is is is en is da is es
Spurt og svarað - Landsbankinn
Upplýsingar vegna samruna Landsbankans og Sparisjóðs Vestmannaeyja
Hvenær færast viðskiptavinir Sparisjóðs Vestmannaeyja yfir í Landsbankann?
Svar: Fimmtudaginn 14. maí 2015 verða viðskiptavinir Sparisjóðs Vestmannaeyja færðir í vörur og vildarkerfi Landsbankans. Reikningar og kreditkort viðskiptavina Sparisjóðs Vestmannaeyja flytjast yfir í netbanka Landsbankans fimmtudaginn 14. maí og verða sýnileg þar síðari hluta þess dags. Lesaðgangur að Heimabanka Sparisjóðsins verður opinn í þrjá mánuði frá þeim degi, en ekki er hægt að framkvæma neinar aðgerðir og reikningar og kreditkort verða ekki lengur sýnileg þar.
Hvað verður um reikningsnúmer mín hjá Sparisjóði Vestmannaeyja?
Svar: Öll reikningsnúmer veltureikninga og innlánsreikninga verða óbreytt. Höfuðbækur reikninga haldast einnig óbreyttar að undanskilinni höfuðbók Gullárareiknings sem var 15 en verður 05 og bundinna Trompreikninga sem voru 05 en verða 15.
Breytast lánsnúmer útlána við flutninginn til Landsbankans?
Svar: Nei, númer útlána haldast óbreytt.
Verða reikningar á sömu kjörum eftir flutninginn til Landsbankans?
Svar: Í flestum tilvikum breytast vaxtakjör reikninga. Viðskiptavinir eru hvattir til að kynna sér þá kosti sem Landsbankinn býður upp á í sparnaði og þjónustu en hér má einnig finna vaxtakjör og verðskrá Landsbankans.
Af hverju var tekin ákvörðun um samruna Landsbankans og Sparisjóðs Vestmannaeyja?
Svar: Sparisjóður Vestmannaeyja hefur um nokkurt skeið ekki uppfyllt lögbundnar kröfur um eigið fé og þurfti því að finna lausnir á fjárhagsvanda sínum. Stjórn sparisjóðsins leitaði því til Landsbankans eftir að aðrar tilraunir til að endurreisa sjóðinn báru ekki árangur.
Stjórn sparisjóðsins og Landsbankinn komust að samkomulagi um samruna félaganna og í kjölfarið tók FME ákvörðun um að hann gengi í gegn.
Samkomulag um samrunann var gert með hag viðskiptavina, eigenda og skattgreiðendur að leiðarljósi. Landsbankinn er vel undir það búinn að taka yfir rekstur sparisjóðsins og mun leggja áherslu á að samruninn efli þjónustu við viðskiptavini.
Yfirlýsing frá Landsbankanum vegna samrunans
Ákvörðun FME vegna Sparisjóðs Vestmannaeyja
Eru allar innstæður í Sparisjóði Vestmannaeyja tryggðar?
Svar: Já, innstæður verða framvegis ávaxtaðar í Landsbankanum og engin ástæða er fyrir innstæðueigendur að óttast um fjármuni sína.
Munu greiðslukortin mín virka (debet- og kreditkort)?
Svar: Eftir flutninginn munu öll greiðslukortin virka á hefðbundin hátt, a.m.k. fram að næstu endurnýjun. Öryggis- og PIN númer kortanna breytast ekki.
Þarf að gefa út ný kort?
Svar: Í einhverjum tilfellum þarf að skipta um kort hjá viðskiptavinum. Samband verður haft við þá viðskiptavini á næstunni.
Nota ég áfram netbankann minn hjá Sparisjóði Vestmannaeyja?
Svar: Ef viðskiptavinir voru með aðgang að Netbanka Landsbankans fyrir sameiningu verða allir reikningar sem voru hjá Sparisjóði Vestmannaeyja aðgengilegir í Netbanka Landsbankans. Ekki verður úthlutað nýjum notendanöfnum og lykilorðum heldur er núverandi aðgangur áfram virkur. Viðskiptavinir sem eru með aðgang að Heimabanka Sparisjóðanna og eiga gild persónuskilríki skönnuð hjá bankanum munu sjálfkrafa fá aðgang að netbanka Landsbankans fimmtudaginn 14. maí. Um leið mun nýtt notendanafn og aðgangsorð verða aðgengilegt í Heimabanka Sparisjóðanna undir Rafræn skjöl, þar verða einnig upplýsingar um innskráningu í netbanka Landsbankans. Viðskiptavinir sem eru með aðgang að Heimabanka Sparisjóðanna en eiga ekki gild skönnuð persónuskilríki hjá bankanum fá ekki sjálfkrafa aðgang að netbanka Landsbankans. Til þess að hægt sé að stofna aðgang þurfa viðskiptavinir að koma í næsta útibú bankans og láta skanna skilríki sín og fá í kjölfarið aðgang að netbanka.
Verður Heimabanki Sparisjóðanna áfram aðgengilegur viðskiptavinum eftir flutninginn?
Svar: Eftir 14. maí verður eingöngu lesaðgangur að Heimabanka Sparisjóðsins og verður hann opinn í þrjá mánuði. Við flutninginn verða gögn úr Sparisjóði Vestmannaeyja 3 ár aftur í tímann aðgengileg viðskiptavinum í netbanka Landsbankans.
Hvernig get ég stofnað aðgang að netbanka Landsbankans?
Svar: Viðskiptavinir sem ekki hafa haft aðgang að netbanka hingað til eru hvattir til þess að koma í næsta útibú bankans með skilríki meðferðis og stofna aðgang að Netbanka Landsbankans. Netbanki Landsbankans og farsímabankinn www.l.is bjóða upp á fjölbreytta möguleika til að sinna bankaviðskiptum á einfaldan og þægilegan hátt.
Hvað verður um þau kortafríðindi sem ég hef áunnið mér hjá sparisjóðnum?
Svar: Öll áunnin fríðindi greiðslukorta haldast óbreytt, bæði vildarpunktar og ferðaávísanir Mastercard.
Breytast IBAN númer fyrrum sparisjóðsreikninga, er ennþá hægt að nota gamla IBAN númerið?
Svar: Greiðslur sem eru á leiðinni eiga að skila sér á gamla númerið en nýjar greiðslur þurfa að fara á nýtt IBAN númer og þurfa viðskiptavinir að vera meðvitaðir um það ef þeir eiga von á greiðslum.
Hvert eiga viðskiptavinir að leita með fyrirspurnir sínar?
Svar: Viðskiptavinir leita áfram til sinna viðskiptaútibúa:
Vestmannaeyjar - sími: 410 4185
Selfoss - sími: 410 4152
Höfn - sími: 410 4172
Djúpivogur - sími: 410 4172
Breiðdalsvík - sími: 410 4172
Einnig má leita til Þjónustuvers Landsbankans í síma 410-4000. Viðskiptavinir eru hvattir til að hafa samband ef spurningar vakna. Einnig má senda fyrirspurnir eða ábendingar á info@landsbankinn.is.
Verður einhverjum útibúum Sparisjóðs Vestmannaeyja lokað?
Svar: Landsbankinn mun starfrækja útibú í Vestmannaeyjum en á hinn bóginn voru útibú Landsbankans og Sparisjóðs Vestmannaeyja á Selfossi annars vegar og Höfn hins vegar sameinuð þann 24. apríl síðastliðinn. Á Breiðdalsvík og Djúpavogi hefur Sparisjóðurinn verið eina fjármálafyrirtækið og ekki hafa verið teknar ákvarðanir um breytingar þar og munu þær afgreiðslur nú verða afgreiðslur Landsbankans frá útibúinu á Höfn.
Verður starfsfólki sagt upp í tengslum við samrunann?
Svar: Með samrunanum voru breytingar á starfsmannafjölda í kjölfar sameiningar útibúa á stöðum þar sem Sparisjóður Vestmannaeyja og Landsbankinn voru bæði með útibú.
Hvað verður um þau fríðindi sem ég hef áunnið mér hjá sparisjóðnum?
Svar: Verið er að meta hvaða vörur og vildarkerfi Landsbankans og Sparisjóðs Vestmannaeyja uppfylla sambærileg skilyrði og í framhaldi verða viðskiptavinir fluttir í samsvarandi form hjá Landsbankanum. Viðskiptavinir verða látnir vita eins fljótt og auðið er hvernig framkvæmdinni verður háttað og munu þeir geta gert athugasemdir og komið með óskir um annað fyrirkomulag ef svo ber undir.
Hvert eiga þeir sem eru í greiðsluerfiðleikum að leita?
Svar: Viðskiptavinum er bent á að hafa samband við sitt útibú ef spurningar vakna.
Hvernig er með launagreiðslur og aðrar reglulegar greiðslur inn á reikninginn minn?
Svar: Viðskiptavinir þurfa ekkert að aðhafast vegna þessa. Allar greiðslur sem komu inn á reikninga Sparisjóðs Vestmannaeyja, t.d. laun, greiðslur frá Tryggingastofnun, orlof o.fl. færast sjálfkrafa inn á reikning viðkomandi.
Hvað verður um skuldfærslur sem voru á reikningnum mínum?
Svar: Viðskiptavinir þurfa ekkert að aðhafast vegna þessa.
Geta viðskiptavinir Sparisjóðs vestmannaeyja keypt gjaldeyri á afgreiðslustöðum Landsbankans?
Svar: Viðskiptavinir þessara útibúa geta keypt ferðamannagjaldeyri á afgreiðslustöðum bankans, enda nú viðskiptavinir Landsbankans. Þeir þurfa að sýna fram á viðskiptin með korti útgefnu af Sparisjóðnum eða fá staðfestingu með símtali í viðkomandi útibú. Einnig þarf að framvísa skilríkjum.
Hefur sameiningin áhrif á starfsemi Póstsins þar sem Pósturinn og Sparisjóður Vestmanneyja hafa verið í samstarfi?
Svar: Nei, Landsbankinn og Pósturinn eru þegar í samstarfi á fimm stöðum víðs vegar um landið og útibú munu áfram sinna þjónustu þar sem slíkur samstarfssamningur er fyrir hendi, þar til annað verður ákveðið.
Munu svæðisbundnir styrktarsamningar standa?
Svar: Landsbankinn heitir því að heiðra svæðisbundna styrktarsamninga við samfélagsleg málefni, að minnsta kosti út þetta ár, en áskilur sér rétt til að endurskoða þá til lengri tíma í góðri sátt við hlutaðeigandi.
Stefna um sölu eigna
Fyrirtæki í eigu bankans
Netbanki viðskiptavina Sparisjóðs Vestmannaeyja
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE